«Гарадзкое таварыства абароны правоў спажыўцоў», напрыклад, адзначае: «На наш погляд, недахопам закону «Аб абароне правоў спажыўцоў» ёсьць тое, што ў ім прапісаная альтэрнатыўнасьць выкарыстаньня альбо беларускай, альбо расейскай мовы, а не абавязковасьць выкарыстаньня абедзьвюх моваў. Такім чынам, у ім выпусташаная самая прававая сутнасьць, дух і літара закону аб абароне правоў грамадзяніна на адну зь дзяржаўных моваў. Відавочна, што для забесьпячэньня рэальнай роўнасьці моваў неабходнае, у першую чаргу, прыняцьцё зьменаў у заканадаўстве».